Poľsko-turecká vojna (1672 – 1676)

Poľsko-turecká vojna bol ozbrojený konflikt medzi Republikou oboch národov a Osmanskou ríšou v rokoch 1672 až 1676 na území Podolia, ktoré v súčasnosti náleží Ukrajine. Vojenský vpád armády osmanských Turkov mal znamenať podporu kozákov a ich hajtmana Petra Dorošenka, ktorý uznal zvrchovanosť voči Osmanskej ríši. Vojna sa skončila roku 1676 a to uzavretím mieru v Žuravne.

 Predohra 
Pôvodnou zámienkou poľsko-tureckej vojny bolo povstanie kozákov s podporou Osmanskej ríše na území západnej poľskej Ukrajiny. Skončilo sa potlačením a to zásluhou poľsko-litovskej armády pod velením hajtmana Jána Sobieskeho.

 Vzplanutie bojovej iskry 
Dňa 26. augusta roku 1671 došlo k vojenskému stretu pri Braclave medzi poľsko-litovskou armádou na jednej strane a tou osmanskou na strane druhej. Práve vojenské víťazstvo poľsko-litovských oddielov nad tými kozáckymi a tatárskymi, ktoré viedol Petro Dorošenko, vyvolali po kratšom čase diplomaciu Osmanskej ríše pre uskutočnenie nového vpádu smerom na územie Republiky oboch národov. V lete roku 1672 došlo k vojenskému obľahnutiu pevnosti Kamenec Podolský a to zo strany armády osmanských Turkov.

 Drvivá porážka obrany 
Dňa 26. augusta roku 1672, došlo k vojenskému dobytiu samotnej pevnosti a to až po deviatich dňoch paľby zo zbraní osmanských janičiarov. Vojenský útok viedol sám sultán Mehmed IV. Proti nemu stál na hradbách hlavný kapitán a generál podoľských krajín menom Mikolaj Potocki. Armáde osmanských Turkov sa podarilo následne dňa 20. septembra roku 1672 obľahnúť pevnosť Ľvov. Ťaženie osmanskej armády bolo napokon ukončené v októbri roku 1672 a to zásahom poľsko-litovských vojakov pod velením hajtmana Jána Sobieskeho.

 Ponižujúci mier 
Bližšie informácie v hlavnom článku: Bučačská mierová zmluva 

 Znešvárení šľachtici a ich konečné spojenectvo  
Dňa 16. októbra roku 1672 bola v dedine Golab utvorená prokráľovská konfederácia, ktorá proklamovala za cieľ definitívne skoncovanie vonkajšieho ohrozenia a vnútorného politického rozvratu na území Republiky oboch národov. Jej iniciátormi boli sieradzský vojvoda Feliks Kazimierz Potocki a poznanský biskup menom Stefan Wierbowski. Do jej čela sa napokon postavil maršal Stefan Stanislaw Czarniecki. Zároveň bola vytvorená s cieľom zasiahnuť proti magnátskej profrancúzskej opozícií, ktorú viedol arcibiskup Mikolaj Pražmovski a hajtman Ján Sobieski. Po viac než mesiaci bola dňa 23. novembra roku 1672 založená opozičná konfederácia v meste Szebrzeszyne v Lublinsku na čele s hajtmanom Jánom Sobieskim. Po niekoľkých mesiacoch, presnejšie dňa 12. marca roku 1673 bol oficiálne vydaný tzv. Pacifikačný akt, podľa ktorého sa skončil otvorený konflikt medzi prokráľovskou a szebrzeszynskou konfederáciou.

 Boje hajtmana Sobieskeho 

 Víťazstvo pri Chotyni v prospech Sobieskeho a jeho cesta na vrchol 
Bližšie informácie v hlavnom článku: Bitka pri Chotyni

 Osmanská armáda v defenzíve 
Dňa 24. augusta roku 1675 došlo k vojenskému stretu medzi poľsko-litovskou armádou na jednej strane a osmanskou na strane druhej pri Ľvove. Išlo o vyvrcholenie bojov v čase novej osmansko-tatárskej ofenzívy, počas ktorej sa podarilo vojskám osmanských Turkov obsadiť pevnosť Bar a Zbaraž. Karta boja sa však obrátila v prospech poľsko-litovských oddielov práve vtedy, keď sa Jánovi Sobieskemu podarilo zvíťaziť nad tatárskymi vojskami, čím došlo k novej ofenzíve. Po tomto vojenskom víťazstve zo strany poľsko-litovských oddielov prerušili osmanskí janičiari taktiež obliehanie Trembowle. Osmanská ofenzíva sa tak následne zrútila, v dôsledku čoho sa osmanské vojská stiahli do východných pozícií smerom za rieku Dnester.

 Mier v Žuravne a epilóg vojny 
Dňa 17. októbra roku 1676 bolo uzavreté prímerie medzi poľsko-litovskou a osmanskou diplomaciou v meste Zorawno (Žuravno, západná Ukrajina). Podľa podmienok mieru bola Osmanskej ríši uznaná vláda nad Podolím a časti západnej Ukrajiny.

 Referencie 

 Literatúra 
 KOSMAN, Marceli. (2011). Dějiny Polska. Praha: Univerzita Karlova v Praze - Nakladatelství Karolinum. 978-80-246-1842-5. 
 ŘEZNÍK, Miloš. (2010). Dějiny Polska v datech. Praha: Nakladatelství Libri. ISBN 978-80-7277-408-1. 
 SKŘIVAN, Aleš. (2002). Lexikon světových dějin: 1492–1914. Praha: Nakladatelství Aleš Skřivan ml. ISBN 80-86493-06-7. 

 Pozri aj 
 Dejiny Poľska
 Ján III. Sobieski
 Mehmed IV.
 Bitka pri Chotyni
 Bučačská mierová zmluva 
 Žuravinská mierová zmluva 

 Iné projekty 

 Zdroj 

Kategória:Vojny Osmanskej ríše
Kategória:Vojny Poľska
Kategória:Bitky na Ukrajine
Kategória:Vojny 17. storočia